PRILOGA 1

**POROČILO O REALIZACIJI NAČRTA RAVNANJA Z NEPREMIČNIM PREMOŽENJEM V LETU 2018**

Poročilo o realizaciji Načrta ravnanja z nepremičnim premoženjem v letu 2018 je izdelano v skladu z 2. odstavkom 96. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18), ki določa, da se za postopke načrtovanja ravnanja s stvarnim premoženjem države in samoupravnih lokalnih skupnosti za leti 2018 in 2019, ki so se začeli po uveljavitvi Zakona o stvarnem premoženju države in samoupravnih lokalnih skupnosti (Uradni list RS, št. 11/18), njihovo vsebino in poročanje o njihovi realizaciji, uporabijo določbe 11., 12., 13., 14. in 15. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13 – ZDU-1G, 50/14, 90/14 – ZDU-1I, 14/15 – ZUUJFO, 76/15), in predpisi, izdani na njihovi podlagi.

V poročilu so ločeno po virih pridobitve/odtujitve nepremičnin podani seznami, iz katerih je razvidna pridobitev oz. odtujitev (prodaja) nepremičnin.

**Pridobitev nepremičnin:**

* nakupi in brezplačni prenosi zemljišč v last Občine Cerklje na Gorenjskem na podlagi Odloka o kategorizaciji občinskih cest v Občini Cerklje na Gorenjskem (Uradni vestnik Občina Cerklje, št. 4/2009, 3/2014, 2/2015, 1/2016, Uradno glasilo slovenskih občin, št. 66/2018) – **2. člen Načrta** (tabela v prilogi 2),
* pridobitev zemljišč na podlagi Dogovora o ureditvi medsebojnih premoženjsko pravnih razmerij v zvezi z delitvijo premoženja bivše občine Kranj na dan 31.12.1994 – **3. člen Načrta** (tabela v prilogi 2),
* v pripravi je pogodba za pridobitev oz. prenos zemljišč preko Sklada kmetijskih zemljišč in gozdov Republike Slovenije v last Občine Cerklje na Gorenjskem - **4. člen Načrta**,
* pridobivanje zemljišč za realizacijo projektov, ki so navedeni v proračunu Občine Cerklje na Gorenjskem ter projektov, ki so vključeni v Načrt razvojnih programov ter nakupi in brezplačni prenosi zemljišč v last Občine Cerklje na Gorenjskem za potrebe druge komunalne infrastrukture (vodohrani, razbremenilniki, dostopne poti) – **7. člen Načrta** (tabela v prilogi 2).

**Ukinitev statusa javno dobro in razglasitev zemljišč za grajeno javno dobro:**

* **5. člen Načrta** – prenos zemljišč s postopkom ukinitve statusa javno dobro in vpis lastninske pravice v korist in na ime Občine Cerklje na Gorenjskem (tabela v prilogi 3),
* **6. člen Načrta** – razglasitev zemljišč za grajeno javno dobro lokalnega pomena (tabela v prilogi 3).

**Odprodaja nepremičnin v lasti Občine Cerklje na Gorenjskem:**

* **8. člen Načrta** – Občina je odprodala 25 zemljišč, ki v naravi predstavljajo del funkcionalnih zemljišč k obstoječim objektom, opuščene poti oz. zemljišča, ki so jih kupci že pred nakupom uživali ter zemljišča, ki so bila predmet menjave (tabela v prilogi 2).